钦定古今图书集成/理学汇编/文学典/第020卷 > 边韶
## 钦定古今图书集成/理学汇编/文学典/第020卷 > 边韶

按《后汉书文苑列传》：“边韶，字孝先，陈留浚仪人也。以
文学知名，教授数百人。韶口辩曾书，日假卧，弟子私
嘲之曰：‘边孝先，腹便便，懒读书，但欲眠’。韶潜闻之，应
时对曰：‘边为姓，孝为字。腹便便，五经笥。但欲眠，思经
事。寐与周公通梦，静与孔子同意。师而可嘲’。”出何典
记？嘲者大惭。韶之才捷，皆此类也。桓帝时，为临颍侯
相，征拜大中大夫，著作东观，再迁北地太守。入拜尚
书令，后为陈相，卒官。著诗、颂、碑、铭、书、策凡十五篇。